Miquel Àngel Tortell, candidat a la batlia de Muro per a 2023
Channel: Més per Muro
Date: 31/03/2023

Som Miquel Àngel Tortell, de cas Bomber. Tenc 46 anys i som professor, investigador i sempre he format part activa d’associacions i col·lectius socials i culturals.
Fa vuit anys que som regidor, primer amb Jaume Payeras i després amb Maria del Mar Riera. MÉS per Muro, tots aquests anys hem demostrat que som una oposició honesta, seriosa i responsable. Capaç de fer propostes i de fer ses crítiques necessàries.  
Amb aquests vuit anys a l’Ajuntament, tenc clar que és ben important que hi hagi uns representants polítics que tenguin ganes de dedicar es seus esforços diaris per millorar sa vida de les mureres i murers. 
És imprescindible comptar amb persones implicades i amb ses idees clares de com s’ha de fer feina pes poble.
Hem de tenir regidors responsables, amb experiència, que coneguin tant ses necessitats de Muro com es funcionament de s’Administració en general.
Fan falta persones assenyades i amables que vulguin escoltar, que siguin resolutives. I que estiguin damunt es problemes per cercar-hi solucions.
És per això que, acompanyat d’un bon grup de dones i homes, he dedidit tornar a donar la passa i posar-me a sa vostra disposició, des meu partit, MÉS per Muro, i des poble, de cadascun de vosaltres, per representar-vos es propers quatre anys.
En tenim ganes i en sabem.